มีอะไรกับแฟนวันที่ 19 มกราคม และประจำเดือนเดือนมา 28 มกราคม จากนั้นประจำเดือนไม่มาอีกเลย ซื้อชุดตรวจมาตรวจแล้วเมื่อ 22 มีนาคม ขึ้นขีดเดียว ปกติเป็นคนที่ประจำเดือนมาไม่ตรงอยู่แล้ว แต่ครั้งนี้หายไปนานกว่าปกติ มดลูกจะมีปัญหาหรือไม่คะ
สวัสดีครับ ถ้าตรวจการตั้งครรภ์แล้วขึ้นเพียงขีดเดียว ก็แสดงว่าไม่มีการตั้งครรภ์ เพราะประสิทธิภาพของการตรวจจะสูงถึง 99% ดังนั้น หากประจำเดือนขาดมานานเกิน 2 เดือนแล้ว น่าจะมีสาเหตุอื่นนอกจากการตั้งครรภ์ครับ อาทิเช่น รังไข่ทำงานผิดปกติ เช่น ภาวะถุงน้ำในรังไข่หลายใบ ระดับฮอร์โมนผิดปกติ เช่น มีความผิดปกติที่ต่อมใต้สมอง หรือ ภาวะฮอร์โมนไทรอยด์ต่ำ หรือ อาจเกิดจากความเครียด น้ำหนักลด ก็เป็นได้เช่นกันครับเนื่องจากประจำเดือนขาดมานานเกิน 2 เดือนแล้ว ขอแนะนำว่าควรพบแพทย์นรีเวช เพื่อทำการตรวจร่างกาย วินิจฉัย และรับคำปรึกษาเพิ่มเติมดีกว่าครับ เพราะแต่ละสาเหตุมีวิธีการรักษาแตกต่างกันครับ